VIGTIGT!
Læs vilkårene og betingelserne, før De installerer og bruger mediet til andre formål end at evaluere produktet. Når De installerer mediet, accepterer De følgende vilkår og betingelser for denne Slutbrugerlicensaftale. Hvis De ikke accepterer vilkårene, må De ikke installere mediet. Licensen er underlagt gældende lov i Californien, USA.

OPGRADERINGSPOLITIK
Opgraderinger af mediet og nye versioner offentliggøres enten på PASCO scientifics hjemmeside eller på anden passende måde. Det er slutbrugerens ansvar at holde mediet korrekt opdateret.

EJENDOM OG LICENS 
PASCO scientific beholder ejendomsretten til mediet i denne pakke. Det licenseres udelukkende til brugeren i henhold til vilkårene og betingelserne i denne aftale. Hvis licensen ikke overholdes, ophører Deres ret til at bruge mediet automatisk. Mediet er beskyttet i henhold til amerikanske og internationale regler om ophavsret, internationale konventioner og love om forretningshemmeligheder. Licensen giver brugeren en begrænset, ikke-eksklusiv, ikke-overdragelig licens til at bruge mediet og dokumentationen. Brugere har ikke krav på eller ejendomsret til mediet eller dokumentationen eller til kopier eller dele heraf. Deres ret til at bruge mediet og dokumentationen er begrænset til de vilkår og betingelser, der er beskrevet i denne Slutbrugerlicensaftale. 

Mediet og dokumentationen er beregnet til uddannelsesformål. En Enkelt Licens giver tilladelse til at installere og bruge Mediet på en enkelt computer. En Sitelicens giver tilladelse til at installere og bruge Mediet på enhver computer, der findes på en enkelt folkeskole eller et enkelt gymnasium, eller enhver computer, der findes i en enkelt afdeling på en højere læreanstalt eller universitet. Derudover giver Sitelicensen Dem tilladelse til at installere Mediet på computere, som ejes og bruges af fungerende personale, og på computere, som ejes og bruges af studerende, der er tilmeldt den pågældende uddannelsesinstitution, og som deltager i undervisningen. Brugere, der er tilknyttet fjernundervisning, er ikke omfattet af Sitelicensen. 

De må ikke distribuere mediet eller dokumentationen eller dele deraf elektronisk eller på anden vis uden for den uddannelsesinstitution, som Enkeltlicensen eller Sitelicensen omfatter. 

Alle kopier af mediet, herunder både komplette kopier og delvise kopier, tilhører PASCO scientific. PASCO scientific forbeholder sig alle rettigheder, der ikke udtrykkeligt er angivet i nærværende dokument. Licensen er begrænset til de formål, der er beskrevet ovenfor, og brugere er IKKE licenseret til på anden vis at bruge eller kopiere mediet, hverken helt eller delvist. Licenshavere skal træffe alle rimelige foranstaltninger med henblik på at sikre, at antallet af samtidige brugere ikke overstiger antallet af købte licenser, og licenshavere skal træffe alle rimelige foranstaltninger med henblik på at forbygge uautoriseret adgang til mediet.

GARANTI
PASCO scientific garanterer den oprindelige licenshaver, at det fysiske medie, på hvilket produktet er lagret, vil være fri for fejl og mangler i en periode på halvfems (90) dage regnet fra den dato, der fremgår af købskvitteringen, hvis produktet anvendes under normale forhold. I henhold til denne begrænsede garanti er PASCO scientifics ansvar begrænset til ombytning af det defekte medie. Hvis fejl på mediet skyldes uheld, misbrug eller forkert anvendelse af produktet, er PASCO scientific ikke forpligtet til at ombytte mediet.
DENNE BEGRÆNSEDE GARANTI OG RET TIL OMBYTNING TRÆDER I STEDET FOR ALLE ANDRE GARANTIER, OG DE FRASKRIVER DEM DERMED ALLE ANDRE UDTRYKKELIGE ELLER STILTIENDE GARANTIER I RELATION TIL SOFTWAREN, DOKUMENTATIONEN, MEDIET ELLER DENNE LICENS, HERUNDER, MEN IKKE BEGRÆNSET TIL, GARANTIER VEDRØRENDE PRODUKTETS SALGBARHED OG EGNETHED TIL ET BESTEMT FORMÅL. PASCO SCIENTIFIC HÆFTER UNDER INGEN OMSTÆNDIGHEDER FOR HÆNDELIGE SKADER ELLER FØLGESKADER, HERUNDER, MEN IKKE BEGRÆNSET TIL, TAB AF BRUG, TAB AF INDJENING ELLER FORMUESKADE, TAB AF DATA ELLER DATA, DER BLIVER UNØJAGTIGE, SAMT TAB, SOM TREDJEMAND MÅTTE LIDE, SELVOM PASCO SCIENTIFIC ER BLEVET GJORT BEKENDT MED RISIKOEN FOR SÅDANNE SKADER. 
Denne garanti giver Dem bestemte juridiske rettigheder, som kan variere fra stat til stat. Nogle stater tillader ikke ansvarsbegrænsninger eller ansvarsfraskrivelse i relation til følgeskader, og ovenstående begrænsning finder derfor muligvis ikke anvendelse for Dem.

Denne Licensaftale er bindende for PASCO scientific, dennes efterfølgere, repræsentanter og rettighedserhververe. Licensen, som gives i henhold til nærværende aftale, må ikke videregives, underlicenseres eller på anden vis overdrages af licenshaveren uden forudgående skriftlig tilladelse fra PASCO scientific. Hvis nogen del af denne Aftale findes at være ulovlig, ugyldig eller på anden måde uden retsvirkning, har det ikke nogen indflydelse på de resterende deles gyldighed, lovlighed og retsvirkning. 

Garanti- og ansvarsfraskrivelsen samt ansvarsbegrænsningen bevarer deres retsvirkning efter Licensens udløb.